Document ID: 32005D0773

KOMMISSIONENS BESLUTNING
af 3. november 2005
om ophævelse af beslutning 2003/136/EF om godkendelse af planerne for udryddelse af klassisk svinepest hos vildtlevende svin og nødvaccination af vildtlevende svin mod klassisk svinepest i Luxembourg
(meddelt under nummer K(2005) 4193)
(Kun den franske udgave er autentisk)
(2005/773/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (1), særlig artikel 16, stk. 1, artikel 25, stk. 3, og artikel 29, stk. 2, og
ud fra følgende betragtninger:
(1)
Der blev i 2001 konstateret klassisk svinepest i populationen af vildtlevende svin i Luxembourg.
(2)
Ved Kommissionens beslutning 2003/136/EF (2) godkendte Kommissionen de planer, Luxembourg havde forelagt for udryddelse af klassisk svinepest hos vildtlevende svin og nødvaccination af vildtlevende svin.
(3)
Ved beslutning 2005/224/EF godkendte Kommissionen afslutningen af planen for nødvaccination af vildtlevende svin.
(4)
De oplysninger, som Luxembourg har fremlagt, viser, at man har haft held til at udrydde klassisk svinepest i populationen af vildtlevende svin, og at der ikke længere er behov for den godkendte udryddelsesplan.
(5)
Beslutning 2003/136/EF bør derfor ophæves.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Beslutning 2003/136/EF ophæves.
Artikel 2
Denne beslutning er rettet til Den Franske Republik og Storhertugdømmet Luxembourg.
Udfærdiget i Bruxelles, den 3. november 2005.

Labels: 20
18
0
6